Α4-0080/96

Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (COM(95)0497 - C4-0602/95 - 95/0265(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

ΑΡΘΡΟ 1

Άρθρο 7, παράγραφος 4, εδάφιο 3 (Κανονισμός (ΕΟΚ) 1765/92)

>Αρχικό κείμενο>

Αν η ποσότητα των υποπροϊόντων για κατανάλωση από τον άνθρωπο ή τα ζώα που αναμένεται να προκύψει σαν αποτέλεσμα της καλλιέργειας ελαιούχων σπόρων σε εκτάσεις υπό καθεστώς προσωρινής παύσης καλλιέργειας του πρώτου εδαφίου, βάσει των προβλεπομένων ποσοτήτων από τα συμβόλαια των παραγωγών, υπερβαίνει το 1 εκατομμύριο μερικούς τόνους ετησίως εκφρασμένους σε ισοδύναμο αλεύρου σόγιας, μειώνεται το ύψος της προβλεπόμενης ποσότητας που μπορεί να παραχθεί σύμφωνα με κάθε συμβόλαιο και πρόκειται να χρησιμοποιηθεί για κατανάλωση από τον άνθρωπο ή τα ζώα, ώστε να περιοριστεί η ποσότητα αυτή στο 1 εκατομμύριο μερικούς τόνους.

>Κείμενο μετά την ψηφοφορία στο ΕΚ>

Αν η ποσότητα των υποπροϊόντων για κατανάλωση από τον άνθρωπο ή τα ζώα που αναμένεται να προκύψει σαν αποτέλεσμα της καλλιέργειας ελαιούχων σπόρων σε εκτάσεις υπό καθεστώς προσωρινής παύσης καλλιέργειας του πρώτου εδαφίου, βάσει των προβλεπομένων ποσοτήτων από τα συμβόλαια των παραγωγών, υπερβαίνει το 1 εκατομμύριο μερικούς τόνους ετησίως εκφρασμένους σε ισοδύναμο αλεύρου σόγιας, μειώνεται το ύψος της προβλεπόμενης ποσότητας που μπορεί να παραχθεί σύμφωνα με κάθε συμβόλαιο και πρόκειται να χρησιμοποιηθεί για κατανάλωση από τον άνθρωπο ή τα ζώα, ώστε να περιοριστεί η ποσότητα αυτή στο 1 εκατομμύριο μερικούς τόνους.

Δεν λαμβάνονται υπόψη υποπροϊόντα κατάλληλα για κατανάλωση από τον άνθρωπο ή τα ζώα, τα οποία χρησιμοποιούνται για άλλους σκοπούς πλην της κατανάλωσης από τον άνθρωπο ή τα ζώα (π.χ. για παραγωγή ενέργειας ή για λίπασμα).

(Τροπολογία 2)

ΑΡΘΡΟ 1α (νέο)

Άρθρο 7, παράγραφος 4α (νέα) (Κανονισμός (ΕΟΚ) 1765/92)

>Κείμενο μετά την ψηφοφορία στο ΕΚ>

Άρθρο 1α

Στο άρθρο 7 του κανονισμού (ΕΟΚ) 1765/92 προστίθεται το εξής άρθρο 4α:

(4α) Κατά τον υπολογισμό της ποσότητας των υποπροϊόντων που προκύπτουν, τα οποία εκφράζονται σε αντίστοιχη ποσότητα αλεύρου σόγιας, λαμβάνονται υπόψη οι ακόλουθοι συντελεστές υπολογισμού:

- 100 kg υποπροϊόντων από σπόρους αγριογογγύλης αντιστοιχούν, σύμφωνα με τον κώδικα ΚΝ-12050090, σε ποσότητα 57 kg αλεύρου κουκιών σόγιας[semigr ]

- 100 kg υποπροϊόντων από σπόρους ηλίανθου αντιστοιχούν, σύμφωνα με τον κώδικα KN-12060090, σε ποσότητα 58 kg αλεύρου κουκιών σόγιας.

Οι συντελεστές υπολογισμού αυτοί εξετάζονται τακτικά, το αργότερο δε κάθε τρία χρόνια, στην επιτροπή διαχείρισης, ενώ στην περίπτωση σημαντικών αλλαγών τροποποιούνται αναλόγως.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου περί τροποποιήσεως του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (COM(95)0497 - C4-0602/95 - 95/0265(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0497 - 95/0265(CNS)) ((ΕΕ C 12 της 17.01.1996, σελ. 11)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 42 και 43 της Συνθήκης ΕΚ (C4-0602/95),

- βασιζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου, καθώς και τη γνωμοδότηση της Επιτροπής Εξωτερικών Οικονομικών Σχέσεων (Α4-0080/96),

1. εγκρίνει με την επιφύλαξη των τροποποιήσεων που ενέκρινε το Σώμα την πρόταση της Επιτροπής[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο, όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου, εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Προεδρό του να διαβιβάσει την παρούσα γνωμοδότηση στο Συμβούλιο και την Επιτροπή.